armvectores/hy_wikipedia_2023 huggingface dataset:
Հոֆֆա

«Հոֆֆա» (անգլ.՝ Hoffa), ամերիկա-ֆրանսիական կենսագրական ֆիլմ է, որը գրվել է Դևիդ Մամետի և նկարահանվել Դենի Դե Վիտոյի կողմից և հիմնված է Ջիմմի Հոֆֆայի կյանքի վրա։


== Սյուժե ==
Կենսագրական ֆիլմ պրոֆմիության առաջնորդ Ջիմմի Հաֆֆայի մասին։ Իր կարիերան Հոֆֆան սկսել է մոտ երեսուն տարեկանում՝ բեռնատար մեքենաների վարորդների քարոզչությամբ, համոզելով նրանց, որպեսզի մտնեն պրոֆմիություն։ Հետագայում լինում է կարերայի մեծ աճ, կապեր մաֆիայի հետ, ազատազրկում և շուտ ազատում։


== Դերակատարներ ==
Ջեք Նիկոլսոն՝ Ջեյմս Ռիդդլ «Ջիմմի» Հոֆֆա
Դենի Դե Վիտո՝ Ռոբերթ «Բոբի» Սիարո
Արմանդ Ասսանտ՝ Քերոլ «Դեյլի» Դ'Ալլեսանդրո
Ջեյ Թի Ուոլշ՝ Ֆրենկ Ֆիտզսիմմոնս
Ջոն Ռեյլի՝ Փիթեր «Փիթ» Կոնելլի
Ֆրենկ Ուալեյ՝ Երիտասարդ վարորդ
Քեվին Անդերսոն՝ Ռոբերթ Ֆ․ Քեննեդի
Ջոն Պ․ Ռայան՝ Ռեդ Բենեթ
Ռոբերթ Պրոսկի՝ Բիլլի Ֆլինն
Նատալիա Նոգուլիչ՝ Ջո Հոֆֆա
Նիկոլաս Պրիոր՝ Հոֆֆայի դատապաշտպանը
Փոլ Գիլֆոյլ՝ Թեդ Հարմոն
Կարեն Յանգ՝ Երիտասարդ կին RTA-ում
Կլիֆֆ Գորման՝ Սոլլի Սթեին
Բրունո Գորման՝ Սոլլի Սթեին
Ջոն Ֆավրո՝ Էքստրա


== Մրցանակներ ==
1993 թվականին ֆիլմի օպերատոր Սթեֆեն Բորումն առաջադրվեց Օսկարին «Լավագույն օպերատորական աշխատանք» անվանակարգում։


== Ծանոթագրություններ ==


== Աղբյուրներ ==
Հոֆֆա(անգլ.) ֆիլմը Internet Movie Database կայքում
Հոֆֆա(անգլ.) ֆիլմը Rotten Tomatoes կայքում
«Հոֆֆա»(անգլ.) ֆիլմը Box Office Mojo  կայքում
Արմավաշենի մատուռ

Արմավաշենի մատուռ, Հայ առաքելական եկեղեցու մատուռ ներկայիս Ադրբեջանական Հանրապետության Շահբուզի շրջանի Արմավաշեն (այժմ՝ Աշաղի Ռամեշին) գյուղի հյուսիսային մասում։


== Պատմություն ==
Մատուռը կառուցվել է 16-17-րդ դարերում։


== Ճարտարապետություն ==
Հորինվածքով միանավ է, փայտածածկ դահլիճ։ Կառուցվել է կիսամշակ որձաքարից։ Մուտքը գտնվում է արևմուտքից, աբսիդը ուղղանկյուն է։ Շրջակայքում գտնվում են հնաոճ մշակումներով քարեր։ Այժմ գտնվում է ավերակ վիճակում։


== Գրականություն ==
Արգամ Այվազյան,  Նախիջևան. բնաշխարհիկ պատկերազարդ հանրագիտակ, Երևան, ««Հուշարձան»», 1995 — 368 (+ 48 էջ նկարներ) էջ. — 2700 հատ։


== Ծանոթագրություններ ==
(6844) Շպակ

(6844) Շպակ (անգլ.՝ Shpak), աստերոիդ աստերոիդների հիմնական գոտում։ Հայտնաբերվել է 1975 թվականի նոյեմբերի 3-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,220773 ա. մ., առավելագույնը մոտենում է 1,9981 ա. մ. հեռավորության վրա և հեռանում 2,4434 ա. մ.։ Արեգակի շուրջ մեկ ամբողջական պտույտ է կատարում 1208,8 երկրային օրվա ընթացքում, իր ուղեծրով շարժվելով միջինում 0,297816 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,31° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6844) Շպակ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հայերը Չիլիում

Մինչև Երկրորդ համաշխարհային պատերազմը (1939-1945) Չիլիում հայերի թիվը չի անցել 2 հզ. ից, նրանք գլխավորապես 1915 թվականի Մեծ Եղեռնից փրկված բալուցիներ էին։ 1950-ական թթ. այստեղ են գաղթել հայեր Հունաստանից, Թուրքիայից, Պաղեստինից (արաբախոս հայեր, որոնք միայն կրոնով են կախված հայության հետ), ինչպես նաև Մերձավոր ու Միջին Արևելքի երկրներից։ Ներկայումս Չիլիում բնակվում է շուրջ 2 հզ. հայ, որոնք բնակվում են Սանտյագոյում և այլ քաղաքներում։ Մեծ մասամբ սեփական գործատերեր էին, արհեստավորներ ու առևտրականներ։ Ազգային կյանքը գլխավորում է գաղութային վարչությունը (որին կից գործում է Տիկնանաց միությունը)։ Հայերի հավաքատեղին է Հայոց տունը, 1960-ից գործում է հայկական մեկօրյա դպրոց։ «Հայոց տան» սենյակներից մեկը վերածված է մատուռի, որտեղ կատարվում են եկեղեցական արարողություններ, համայնքը Էջմիածնապատկան է։ Գործում է երգչախումբ (ղեկավար՝ Կարո Լոթիկյան), գրադարան։ Չիլիի հայ համայնքը սերտ կապերի մեջ է հայրենիքի հետ։
Փշոնք

Փշոնք, գետ Հայաստանի Վայոց ձորի մարզում։ Սկիզբ է առնում Վայքի լեռներից և Վայք քաղաքից 3 կմ հարավ-արևելք ձախից միախառնվում Արփա գետին։ Երկարությունը 21 կմ է։


== Ծանոթագրություններ ==
Մարո Մազմանյան

Մարո (Մարիետա) Մկրտչի Մազմանյան (մայիսի 29, 1937(1937-05-29), Երևան, Հայկական ԽՍՀ, ԽՍՀՄ), հայ թարգմանչուհի, ԽՍՀՄ գրողների միության անդամ 1970 թվականից։


== Կենսագրություն ==
Մարո Մազմանյանը ծնվել է 1937 թվականի մայիսի 29-ին, Երևանում։ 1954-1957 թվականներին սովորել է Երևանի պետական համալսարանի բանասիրական ֆակուլտետի ռուսաց լեզվի և գրականության բաժնում։ 1957 թվականին ընդունվել 1962 թվականին ավարտել է Մոսկվայի Մաքսիմ Գորկու անվան գրականության ինստիտուտի թարգմանական բաժինը։ 1962-1966 թվականներին աշխատել է ՀԽՍՀ ԳԱ արևելագիտության սեկտորում որպես կրտսեր գիտաշխատող։ Նրա թարգմանությամբ (հայերենից) ռուսերեն լույս են տեսել Սիլվա Կապուտիկյանի «Քարավանները դեռ քայլում են» (Մոսկվա, 1969, 1979, Երևան, 1970, 1979), Գարեգին Սևունցի «Պատմվածքներ» (Մոսկվա, 1969), Նոր-Այրի «Արամ» (1970), Եղիշե Չարենցի «Ուղղիչ տնից» (Երևան, 1975), Ակսել Բակունցի «Ալպիական մանուշակ» (Երևան, 1975), Մանուկ Մնացականյանի «Սրինգ» (Երևան, 1979), Զորայր Խալափյանի «Եվ վերադարձնելով ձեր դիմանկարը» (Երևան, 1980), Անահիտ Սահինյանի «Կեռմաններ» (Երևան, 1980) գրքերը։


== Ծանոթագրություններ ==
Շարմ էլ Շեյխ

Շարմ էլ Շեյխ (արաբ․՝ شرم الشيخ‎‎, հայտնի է նաև, որպես Շարմ ալ Շեյխ և Շարմ աշ Շեյխ), առողջարանային քաղաք Եգիպտոսում, Սինայի թերակղզու հարավային ծայրին, Կարմիր ծովի հարևանությամբ։ Հարավային Սինայի մուհաֆազայի շրջկենտրոններից մեկն է։
Հայտնի Օսմանյան կայսրության ժամանակահատվածից։ 1967-1982 թվականներին Իսրայելի պաշտոնատարություն տարիներին անվանվել է Օֆիրա (Ուփիրին)։
Մինչ 1970-ական թվականները եղել է ոչ մեծ ավան։ Շնորհիվ հարմարավետ տեղագրության, լավ կլիմայի, հարուստ բնական աշխարհի և արագորեն զարգացող քաղաքային որակի, այն վաստակել է հայտնիություն զբոսաշրջիկների շրջանում։


== Ծանոթագրություններ ==
Պյոտր Ստեգնի

Պյոտր Ստեգնի (ռուս.՝ Пётр Влади́мирович Сте́гний, հունվարի 14, 1945(1945-01-14)), խորհրդային և ռուս դիվանագետ և պատմական։ Պատմական գիտությունների դոկտոր։


== Կենսագրություն ==
1968 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը և 1989 թվականին ԽՍՀՄ արտաքին գործերի նախարարության բարձրագույն դիվանագիտական դպրոցը։ Պատմական գիտությունների դոկտոր։
1968 թվականից զբաղվում է դիվանագիտական գործունեությամբ։

1968 թվականից մինչև 1986 թվականը Սուդանում, Եմենում և Եգիպտոսում եղել է ԽՍՀՄ դեսպանատան աշխատակից։
1986-1990 թվականներին Լիբիայում եղել է ԽՍՀՄ դեսպանատան խորհրդական-դեսպանորդ։
1991-ից մինչև 1992 թվականը եղել է Ռուսաստանի Դաշնության արտաքին գործերի նախարարության Մերձավոր Արևելքի և Հյուսիսային Աֆրիկայի երկրների վարչության պետի տեղակալ։
1992 թվականի դեկտեմբերի 31-ից մինչև 1998 թվականի մարտի 24-ը Քուվեյթում եղել է Ռուսաստանի Դաշնության արտակարգ և լիազոր դեսպան։
1998 թվականի մայիս-օգոստոս ամիսներին եղել է Ռուսաստանի Դաշնության արտաքին գործերի նախարարության պատմա-փաստագրական դեպարտամենտի տնօրենի պաշտոնակատար։
1998 թվականի օգոստոսից մինչև 2003 թվականի փետրվարը եղել է Ռուսաստանի Դաշնության արտաքին գործերի նախարարության պատմա-փաստագրական դեպարտամենտի տնօրեն
1999 թվականի հոկտեմբերի 31-ից մինչև 2003 թվականի ապրիլի 21-ը եղել է Ռուսաստանի Դաշնության արտաքին գործերի նախարարության կոլեգիայի անդամ։
1999 թվականի հոկտեմբերի 31-ից մինչև 2003 թվականի մայիսի 28-ը եղել է Ռուսաստանի Դաշնության դաշնային արխիվային ծառայության կոլեգիայի անդամ։
2003 թվականի փետրվարի 27-ից մինչև 2007 թվականի հունվարի 31-ը Թուրքիայում եղել է Ռուսաստանի Դաշնության արտակարգ և լիազոր դեսպան։
2007 թվականի հունվարի 31-ից մինչև 2011 թվականի հուլիսի 8-ը Իսրայելում եղել է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի մեկ որդի և մեկ դուստր։


== Դիվանագիտական աստիճան ==
Արտակարգ և լիազոր դեսպան (1992 թվականի դեկտեմբերի 24)


== Ստեղծագործություններ ==
Улыбка сфинкса [Об АРЕ] — М.: Наука, 1985
Под сенью восьмиконечного креста (Мальтийский орден и его связи с Россией) — М.: Международные отношения, 1991
Посол III класса. Повествование о российском дипломате А. М. Обрескове... — М.: Наука, 1992
Хроники времен Екатерины II: 1729-1796 гг. — М.: ОЛМА-Пресс, 2001
Время сметь, или Сущая служительница Фива: Хроники времен Екатерины Великой — М.: ОЛМА-Пресс, 2002
Разделы Польши и дипломатия Екатерины II: 1772, 1793, 1795 — М.: Международные отношения, 2002
Посол III класса. Хроники «времён Очаковских и покоренья Крыма» — М.: Феория, 2009
«Прощайте, мадам Корф»: из истории тайной дипломатии Екатерины II — М.: Международные отношения, 2009
Скитоначальник : жизнь и судьба игумена Серафима (Кузнецова) - М. : Индрик, 2017Часть книг издана под псевдонимом Пётр Перминов:


== Ծանոթագրություններ ==


== Արտաքին հղումներ ==
Биография на сайте Российского совета по международным делам Archived 2021-04-10 at the Wayback Machine.
МИД России
Электронный каталог произведений на сайте Российской государственной библиотеки
Դեյվենտեր

Դեյվենտեր (հոլ.՝ Deventer ( արտասանություն)), համայնք Նիդերլանդների Օվերեյսել մարզում։ Տարածքը 131,31 կմ² է, բնակչությունը՝ 98.887 (2011 թ.)։ Մեկ շնչի տարեկան միջին եկամուտը 12.500 եվրո է։
Օգոստոսին այստեղ անցկացվող գրքի տոնավաճառը խոշորագույններից մեկն է Եվրոպայում և ամեն տարի գրավում է շուրջ 125 հազար այցելուների։ 2018 թվականին մոտավորապես այդքան հանդիսականների էր գրավել նաև Դիկենսյան փառատոնը։


=== Քույր քաղաքներ ===
 Տարտու, Էստոնիա
 Լոնդոն, Օնտարիո, Կանադա
 Սիբիու, Ռումինիա
 Առնսբերգ, Գերմանիա, 1956 թվականից


== Ծանոթագրություններ ==
Տերմինաբանական կոմիտե

Տերմինաբանական կոմիտե, լեզվի տերմինաշինությունը նորմավորող, տերմինների կազմության, փոխառության ընթացքը կանոնավորող գիտական մարմին։ Ազգային լեզուների տերմինաշինության աշխատանքները գլխավորելու նպատակով ԽՍՀՄ միութենական և ինքնավար հանրապետություններում 1920-1930-ական թվականներին ստեղծվել են տերմինաբանական հանձնաժողովներ (խորհուրդներ, կոմիտեներ)։ Իր գործունեությամբ դրանցից ամենաբեղմնավորն ու ճանաչվածը 1933 թվականից առ այսօր ԽՍՀՄ ԳԱ կազմում գործող տեխնիկական տերմինաբանական կոմիտեն է։ ՀԽՍՀ-ում 1920-ական թվականներին տերմինաշինությունը ղեկավարվել է լուսժողկոմատի կողմից։ 1933 թվականին վերջինիս կազմում ստեղծվել է տերմինաբանական խորհուրդ, հետագայում՝ տերմինաբանական կոմիտե, որը 1955 թվականից գործում է ՀԽՍՀ Մինիստրների խորհրդին առընթեր։ Տերմինաբանական կոմիտեի կազմը (նախագահ, տեղակալ, գիտքարտուղար, անդամներ) հաստատում է Մինիստրների խորհուրդը։ Նրա կազմի մեջ մտնում են լեզվաբաններ, տարբեր գիտություններ ներկայացնող գիտնականներ։ Ըստ իր կանոնադրական իրավունքի՝ «Տերմինաբանական կոմիտեն հայոց լեզվի գործող նորմաներին և սկզբունքներին համապատասխան քննարկում և լուծում է հայերենի ուղղագրության, կետադրության, նոր տերմինների և ուղղախոսության վիճելի հարցերը, ընտրություն է կատարում մասնագիտական և տերմինաբանական բառարաններում և առհասարակ լեզվում գոյություն ունեցող զուգահեռ տերմինների ու բառերի միջև, քննարկում այդ առթիվ եղած անհատական ու կոլեկտիվ առաջարկները և ընդունում համապատասխան որոշում․․․» ։ Տերմինաբանական կոմիտեն կոորդինացնում, ամփոփում է մինիստրությունների և ԳԱ-ի կազմում գործող ճյուղային (մաթեմատիկական, լեզվաբանական, բժշկական, գիտատեխնիկական և այլն) տերմինաբանական հանձնաժողովների աշխատանքը։ Տերմինաբանական կոմիտեի որոշումները պարտադիր են ԽՍՀՄ-ում հայերեն գրող և հրատարակող բոլոր անձանց, հիմնարկների ու հաստատությունների համար։ Տերմինաբանական կոմիտեի որոշումները պարբերաբար հրատարակվում են մամուլում և առանձին ուղեցույց տեղեկատուներում։
Լիսոգորկա (գյուղ, Ժմերինկայի շրջան)

Անվան այլ կիրառումների համար տե՛ս՝ ԼիսոգորկաԼիսոգորկա (ուկրաիներեն՝ Лисогірка), գյուղ Ուկրաինայի Վիննիցայի մարզի Ժմերինկայի շրջանում։
2001 թվականի տվյալներով Լիսոգորկա գյուղում բնակվում էր 457 մարդ։ Բնակավայրը զբաղեցնում է 2,18 կմ² տարածք։ Բնակչության խտությունը կազմում էր 209,63 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խես

Խես, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Սամվել Սրապյան

Սամվել Սրապյան (?, Հյուսեյնիկ, Խարբերդի գավառ, Խարբերդի նահանգ- ?), հայ բժիշկ։


== Կենսագրություն ==
Խարբերդի նահանգի Խարբերդի գավառի, իր ծննդավայր Հյուսեյնիկ գյուղում ուսուցիչ է աշխատել։ 1918 թվականին ավարտել է Բեյրութի ամերիկյան համալսարանի բժշկական ֆակուլտետը։ 1918 թվականին զորակոչվել է օսմանյան բանակ և զինվորական բժիշկ ծառայել։ 1918 թվականին՝ զինադադարից քիչ առաջ Պաղեստինում գերի է ընկել անգլիացիներին։ Ծառայությունը շարունակել է անգլիական բանակի առողջապահական բաժնում։ Հետագայում վերադարձել է Բեյրութ։


== Գրականություն ==
Հիւսէյնիկ, խմբագիր՝ Կ. Ահարոնեան, Պոսթըն, 1965։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Զախարչենկո (ավան, Շախտյորսկի շրջան)

Զախարչենկո (ուկրաիներեն՝ Захарченко), ավան Ուկրաինայի Դոնեցկի մարզի Շախտյորսկի շրջանում։
2001 թվականի տվյալներով Զախարչենկո ավանում բնակվում էր 14 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
(58) Կոնկորդիա

(58) Կոնկորդիա (անգլ.՝ Concordia), աստերոիդ աստերոիդների հիմնական գոտում։ Հայտնաբերվել է 1860 թվականի մարտի 24-ին Ռոբերտ Լյութերի կողմից Դյուսելդորֆում։
Միջին հեռավորությունը Արեգակից կազմում է 2,699305 ա. մ., առավելագույնը մոտենում է 2,5787 ա. մ. հեռավորության վրա և հեռանում 2,8199 ա. մ., իսկ Երկրի ուղեծրին Կոնկորդիա աստերոիդը նվազագույնը մոտենում է 1,5819 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1619,86 երկրային օրվա ընթացքում, իր ուղեծրով շարժվելով միջինում 0,222242 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,06° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)Կոնկորդիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ապարա (այլ կիրառումներ)

Ապարա անվանումը կարող է վերաբերվել Արևմտյան Հայաստանում, Կիլիկիայի հետևյալ գյուղերին՝

Ապարա (Հալեպի նահանգ) - Հալեպի նահանգում
Ապարա (Պելյանի գավառակ) - Պելյանի գավառակում
Մատիաս Աբել

Մատիաս Աբել (գերմ.՝ Mathias Abel, հունիսի 22, 1981(1981-06-22), Կայզերսլաուտերն, Ռայնլանդ Պֆալց, Գերմանիայի Ֆեդերատիվ Հանրապետություն), գերմանացի ֆուտբոլիստ, հարձակվող։


== Կարիերա ==
Իր կարիերան սկսելով Բադ Կրոյցնախի «Այնտրախտ» սիրողական ակումբում և ունենալով Դորտմունդի Բորուսիայի դուբլի խաղերի փորձը, Աբելը Մայնցի հիմնական կազմին միացել է 2002 թվականին` նախկինի պես իրավաբանորեն պատկանելով սև-դեղիններին։ Մայնցում Աբելին չի հաջողվել ոչ մի գոլով աչքի ընկնել։ Այնուամենայնիվ, նա երկրորդ Բունդեսլիգայում մնացել է Մայնցի կազմում նաև հաջորդ տարի։
2004 թվականի օգոստոսի 14-ին նա առաջին անգամ գոլ է խփել Համբուրգի դեմ տնային խաղում, և նրա թիմը հաղթել է հանդիպումը։ Այդ մրցաշրջանում նրան հաջողվել է ևս 3 անգամ գրավել մրցակցի դարպասը։ 2006 թվականից Աբելը խաղադաշտ էր դուրս գալիս մի քանի ակումբների մարզաշապիկներով՝ Շալկե 04-ի մարզաշապիկով, որն այնուհետև նրան վարձակալության էր տվել Համբուրգ և Կայզերսլաուտերն ֆուտբոլային ակումբներին (վերջինիս կազմում երկու տարի գրեթե միշտ խաղացել է դուբլով)։ Նա ուներ առջևի խաչաձև ջլերի վնասվածք, 2004 թվականի սկզբին նա երրորդ անգամ վնասվածք է ստացել, որից հետո կես տարով դուրս է մնացել խաղից։
Առաջին անգամ Լաուտերնի հիմնական կազմում Աբելը ելույթ է ունեցել միայն 2010 թվականի հոկտեմբերի 26-ին, Ֆրից Վալտերի անվան ստադիոնում, Գերմանիայի գավաթի խաղարկության ժամանակ վաղ փոխարինման դուրս գալով Արմինիա ֆուտբոլային ակումբի դեմ տնային խաղում (խաղի վերջնական հաշիվը` 3:0)։ Չորս օր անց նա մեկնարկային կազմում է հայտնվել Բորուսիա Մյոնխենգլադբախ ակումբի դեմ խաղում (նույն մարզադաշտում և կրկին խաղն ավարտվել է 3:0 հաշվով՝ հօգուտ տանտերերի)։


== Ծանոթագրություններ ==
Էստերցիլի

Էստերցիլի (իտալ. Esterzili), կոմունա Իտալիայում, գտնվում է Սարդինիա մարզի Կալիարի գավառում։
Բնակչությունը 844 մարդ (2008 թ.), բնակչության խտությունը՝ 8 մարդ /կմ², զբաղեցրած տարածքը՝ 101 կմ²։ Փոստային հասցե՝ 8030, հեռախոսային կոդ՝ 0782։
Քաղաքի հովանավոր սուրբն է համարվում Միքայել Հրեշտակապետը։


== Ժողովրդագրություն ==
Բնակչության դինամիկան։


== Կոմունայի վարչակազմ ==
Հեռախոս։ 0782 55323
Պաշտոնական կայքը։ http://www.comune.esterzili.ca.it/


== Հղումներ ==
Բնակավայրի պաշտոնական կայքը (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Աթիյի

Աթիյի (ֆր.՝ Attilly), համայնք Ֆրանսիայի Պիկարդիա մարզի Էնա գավառում։ Մտնում է Սեն Կանտեն 1 կանտոնի կազմի մեջ։ Հանդիսանում է Սեն Կանտեն շրջանի կոմունա։
Համայնքի INSEE կոդ՝ 02029։


== Բնակչություն ==
Համայնքի բնակչությունը 2010 թվականին կազմում էր 384 մարդ։


== Տնտեսություն ==
2010 թվականի տվյալներով՝ աշխատունակ տարիքի 267 մարդկանցից (15-64 տարեկան) 195-ը տնտեսապես ակտիվ էին, 72-ը՝ ոչ ակտիվ (ակտիվության ցուցանիշը՝ 73,0 %, 1999 թվականին եղել է 66,3 %)։ 195 աշխատունակ բնակիչներից 177-ը աշխատում էին (93 տղամարդ և 84 կին), անաշխատանք էին 18-ը (12 տղամարդ և 6 կին)։
72 անգործունակ մարդկանցից 19-ը աշակերտներ կամ ուսանողներ էին, 30-ը՝ թոշակառու, 23-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ — Աթիյի (ֆր.)
Attention (սինգլ, Չարլի Փութ)

«Attention», Չարլի Փութի երգը, որը թողարկվել է որպես նրա երկրորդ ստուդիական ալբոմի առաջին սինգլ WEA International լեյբլով։ Երգը գրել է Չարլի Փութը և Jacob Kasher-ը, իսկ պրոդյուսերը եղել է հենց երգիչը՝ Փութը։ Սինգլն զբաղեցրել է 68-րդ տեղը ամերիկյան Billboard Hot 100-ի մեջ և 32-րդ տեղը Adult Top 40 հիթ-շքերթում։


== Պատմություն ==
Երգը ստացել է դրական արձագանքներ և մեկնաբանություններ երաժշտական քննադատներից և համացանցային հրատարակություններից։
«Attention» երգը հասել է 31-րդ հորիզոնական բրիտանական UK Singles Chart-ում։
Երգն ընդգրկվել է Billboard Hot 100 հիթ-շքերթի 68-րդ հորիզոնականում և հասել է 32-րդ հորիզոնականին Adult Top 40 հիթ-շքերթում։


== Երաժշտական տեսահոլովակ ==
Երգի տեսահոլովակը, որ թողարկվել է 2017 թվականի ապրիլի 24-ին Չարլ Փութի պաշտոնական YouTube-ի էջում, նկարահանվել է Լոս Անջելեսում։ Նկարահանումներին մասնակցել է ավստրալիացի դերասանուհի և ֆոտոմոդել Սամարա Ուիվինգը։


== Հիթ-շքերթ ==


== Հավաստագրումներ ==


== Թողարկման պատմություն ==


== Նշումներ ==


== Ծանոթագրություններ ==


== Արտաքին հղումներ ==
«Attention» ՅուԹյուբում
Կոսաշան

Կոսաշան կամ Կոսաջան (ադրբ.՝ Kosacan), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։


== Ծանոթագրություններ ==
Խոմուտովո (այլ կիրառումներ)

Խոմուտովո, կարող է վերաբերել՝

Խոմուտովո - գյուղ Ռուսաստանի, Իրկուտսկի մարզի Իրկուտսկի շրջանի կազմում
Խոմուտովո - գյուղ Ուկրաինայի Դոնեցկի մարզի Նովոազովսկի շրջանում
Պոլ Լոզանո

Պոլ Լոզանո Վիսուետե (իսպ.՝ Pol Lozano Vizuete, հոկտեմբերի 6, 1999, Սան Կիրզե դել Վալյես, Իսպանիա), իսպանացի ֆուտբոլիստ, կենտրոնական կիսապաշտպան։ Հանդես է գալիս «Էսպանյոլի» և Իսպանիա Մ21 հավաքականի կազմում։ 


== Ակումբային կարիերա ==
Լոզանոն միացել է «Էսպանյոլի» մանկապատանեկան թիմին 2006 թվականին։ Թիմի երիտասարդական կազմում նա իր նորամուտը նշել է 2017 թվականի մայիսի 14-ին Սեգունդա B դիվիզիոնի շրջանակներում կայացած «Սաբադել ՖԱ»-ի դեմ խաղում, որն ավարտվել է 2-3 հաշվով՝ կատալոնական թիմի պարտությամբ։ 
«Էսպանյոլ B»-ի կազմում Պոլը իր առաջին գոլը խփել է 2017 թվականի հոկտեմբերի 15-ին «Տեռասա»-ի դեմ խաղում։ Հանդիպումն ավարտվել է ոչ-ոքի՝ 2-2 հաշվով։ 2018 թվականի հուլիսի 4-ին իսպանացի ֆուտբոլիստը երկարաձգել է թիմի հետ գործող պայմանագիրը մինչև 2023 թվականը։ 
«Էսպանյոլի» հիմնական կազմում Պոլ Լոզանոն իր առաջին հանդիպումն անցկացրել է 2019 թվականի օգոստոսի 15-ին՝ մասնակցելով Եվրոպայի լիգայի շրջանակներում կայացած «Լյուցերն ՖԱ»-ի դեմ հանդիպմանը։ Իսկ Լա Լիգայի շրջանակներում ֆուտբոլիստը իր դեբյուտը նշել է նույն թվականի դեկտեմբերի 7-ին «Ռեալ Մադրիդի» դեմ խաղում, որն ավարտվել է 0-2 հաշվով՝ մադրիդյան թիմի հաղթանակով։


== Միջազգային կարիերա ==
2016 թվականին Իսպանիա Մ17 հավաքականի կազմում Պոլ Լոզանոն մասնակցել է Ադրբեջանում կայացած Եվրոպայի մանկապատանեկան առաջնությանը։ Նա մասնակցել է Նիդերլանդների, Սերբիայի, Իտալիայի, Անգլիայի, Գերմանիայի և Պորտուգալիայի հավաքականների դեմ հանդիպումներին։ 


== Ձեռքբերումներ ==
Եվրոպայի երիտասարդական առաջնության փոխչեմպիոն - 2018


== Ծանոթագրություններ ==


== Արտաքին հղումներ ==
Պոլ Լոզանո պրոֆիլը BDFutbol կայքում
Ֆուտբոլիստի էջը soccerway.com կայքում(անգլ.)
Ավգուստ Կորկ

Ավգուստ Իվանովիչ Կորկ (ռուս.՝ Август Иванович Корк, էստ․՝ August Kork, օգոստոսի 3, 1887(1887-08-03), Աառդլա, Yurevsky Uyezd, Լիֆլանդիայի նահանգ, Ռուսական կայսրություն - հունիսի 12, 1937(1937-06-12), Մոսկվա, ԽՍՀՄ), էստոնացի խորհրդային ռազմական գործիչ, բանակի 2-րդ կարգի հրամանատար (1935)։ 
Ավարտել է Գլխավոր շտաբի ակադեմիան (1914 թ.)։ 1918 թվականին ծառայել է Համառուսաստանյան գլխավոր շտաբում, ապա 9-րդ բանակի շտաբում։ 1919 թվականի փետրվարից՝ էստլանդական բանակի շտաբի պետ։ 1919-1920 թվականներին, որպես 15-րդ բանակի հրամանատար, մասնակցել է Պետրոգրադի պաշտպանությանը և Լեհաստանի դեմ պատերազմին, իսկ որպես 6-րդ բանակի հրամանատար՝ Վրանգելի զորքերի դեմ մարտերին։ 1921-1935 թվականներին եղել է Ուկրաինայի և Ղրիմի զինված ուժերի հրամանատարի օգնական, թուրքմենստանյան ռազմաճակատի զորքերի, Կովկասյան կարմրադրոշ բանակի, Բելառուսական, Լենինգրադյան և Մոսկովյան ռազմական օկրուգների հրամանատար։ 1935-1937 թվականներին եղել է Մ. Վ. Ֆրունզեի անվան ռազմական ակադեմիայի պետ։ Պարգևատրվել է Կարմիր դրոշի 3 շքանշանով և Հեղափոխական պատվո զենքով։


== Ծանոթագրություններ ==


== Գրականություն ==
Горелик Я. М. Август Корк // Preguntas de la Historia (Вопросы истории). 1987. N 7.
Kork A. Documentos y Materiales (Корк А. Документы и материалы). Tallin, 1981.
Залесский К.А. Империя Сталина. Биографический энциклопедический словарь. Moscú, Вече, 2000
Шикман А.П. Деятели отечественной истории. Биографический справочник. Moscú, 1997.
Armeekomandör August Kork - 120 aastat sünnist Archived 2012-04-03 at the Wayback Machine.
Armeekomandör August Kork [kogumik]. Tallinn։ Eesti Riiklik Kirjastus, 1962
Jakov Gorelik. Revolutsiooni sõdur August Kork. Tallinn։ Eesti Raamat, 1986
Շևիյար (Էն)

Շևիյար (ֆր.՝ Chevillard), համայնք Ֆրանսիայում, գտնվում է Ռոն Ալպեր մարզի Էն գավառում։ Մտնում է Բրենո կանտոնի կազմի մեջ։ Նանտյուաի կոմունա։
Համայնքի INSEE կոդ՝ 01101։


== Բնակչություն ==
Համայնքի բնակչությունը 2010 թվականին կազմում էր 162 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Национальный институт статистики (ֆր.)
Ռոմանովկա (այլ կիրառումներ)

Ռոմանովկա, կարող է վերաբերել՝

Ռոմանովկա - գյուղ, Ուկրաինայի Դոնեցկի մարզի Կոնստանտինովսկիում
Ռոմանովկա - գյուղ, Ուկրաինայի Դոնեցկի մարզի Մարյինի շրջանում
Ռոմանովկա - գյուղ, Ուկրաինայի Ժիտոմիրի մարզի Բրուսիլովի շրջանում
Ռոմանովկա - գյուղ, Ուկրաինայի Ժիտոմիրի մարզի Նովգորոդ-Վոլինսկի շրջանում
Ռոմանովկա - գյուղ, Ուկրաինայի Ժիտոմիրի մարզի Պոպելնյանսկի շրջանում
Ռոմանովկա - գյուղ, Ուկրաինայի Ժիտոմիրի մարզի Ռոմանովսկի շրջանում
Ռոմանովկա - գյուղ, Ուկրաինայի Խարկովի մարզի Զաչեպիլովի շրջանում
Ռոմանովկա - գյուղ, Ուկրաինայի Խմելնիցկիի մարզի Չեմերովեցի շրջանում
Ռոմանովկա - գյուղ, Ուկրաինայի Նիկոլաևի մարզի Բերեզնեգովատոեի շրջանում
Ռոմանովկա - գյուղ, Ուկրաինայի Նիկոլաևի մարզի Կազանկայի շրջանում
Ռոմանովկա - գյուղ, Ուկրաինայի Պոլտավայի մարզի Գլոբինոյի շրջանում
Ռոմանովկա - գյուղ, Ուկրաինայի Պոլտավայի մարզի Զենկովի շրջանում
Ռոմանովկա - գյուղ, Ուկրաինայի Վիննիցայի մարզի Բերշադի շրջանում
Ռոմանովկա - գյուղ, Ուկրաինայի Վոլինի մարզի Իվանիչևի շրջանում
Ռոմանովկա - գյուղ, Ուկրաինայի Վոլինի մարզի Լուցկի շրջանում
Մանգու (գյուղ, Կիռգեսաառե շրջան)

Մանգու (էստ․՝ Mangu), գյուղ Էստոնիայի Հիյումաա նահանգի Կիռգեսաառե շրջանում։
2011 թվականի տվյալներով գյուղում բնակվում էր 4 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գրեչիշչա

Գրեչիշչա (ուկրաիներեն՝ Гречища), գյուղ Ուկրաինայի Վոլինի մարզի Լյուբեշովի շրջանում։
2001 թվականի տվյալներով Գրեչիշչա գյուղում բնակվում էր 123 մարդ։ Բնակավայրը զբաղեցնում է 590 կմ² տարածք։ Բնակչության խտությունը կազմում էր 0,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ադանայի կոտորած

Ադանայի կոտորածը վերաբերում է 1909 թվականի ապրիլի 1-4 և 12-14-ին Օսմանյան Թուրքիայի Ադանայի և Հալեպի վիլայեթների հայ բնակչության զանգվածային ջարդին։
Կազմակերպվել է թուրքական իշխանությունների կողմից։ Աբդուլ Համիդ II-ի տապալումը և սահմանադրության հռչակումը (1908) էական փոփոխություն չմտցրեցին արևմտահայերի դրության մեջ, սակայն աշխուժություն առաջացրեցին ազգային-քաղաքական կյանքում։ Ադանայի և ընդհանրապես Կիլիկիայի հայերը, որոնք ինքնապաշտպանությամբ դիմակայել էին 1890-ական թվականների ջարդերին, կարողացան առաջադիմել տնտեսական, մշակութային և հասարակական ասպարեզներում՝ իրենց ձեռքում կենտրոնացնելով երկրամասի առևտուրն ու արդյունաբերությունը։ Սահմանադրական կարգերից դժգոհ թուրքական հետադիմական ուժերն սկսեցին հայերին ամբաստանել որպես «հուրիեթ» (նկատի ունենալով սահմանադրական կարգերի հաստատումը Թուրքիայում) բերողների, որոնք իբր դրանով հետապնդում էին իշխանությունը թուրքերից խլելու և «հայկական թագավորությունը» վերականգնելու նպատակ։
1909 թվականի մարտի 31-ին Ադանայի վալիի գլխավորությամբ կայացավ նահանգային խորհրդի նիստ, ուր ընդունվեց հայերին ոչնչացնելու որոշում։ Ջարդն սկսելու վերաբերյալ հատուկ գաղտնի գրություններ ուղարկվեցին գավառներ։ Կոտորածի նախօրեին իշխանությունները մեծաքանակ զենք ու զինամթերք բաժանեցին իսլամադավան բնակչությանը, բանտերից արձակեցին շուրջ 500 ոճրագործների։ Ապրիլի 1-ին թուրք ամբոխը խուժեց քաղաքի փողոցները, հրապարակները, թաղամասերը և սկսեց կոտորել հայերին։ Առաջին ջարդը տևեց երեք օր։ Ապրիլի 12-ին կարգ ու կանոնը «վերականգնելու» նպատակով Ռումելիայից Ադանա ուղարկված երիտթուրքական վաշտերի քաղաքում երևալն առիթ հանդիսացավ վերսկսելու ջարդը, որն իր չափերով և իրականացման եղանակներով գերազանցեց նախորդին։
Խուժանի հետ կոտորածին մասնակցեցին տեղ հասած կանոնավոր զորամասերը։ Ջարդեր տեղի ունեցան Ադանայի բոլոր գավառներում և Հալեպի վիլայեթի արևմտյան և հյուսիսային մի շարք հայաբնակ շրջաններում։ Ադանայի կոտորածին զոհ գնաց շուրջ 30000 մարդ, որից ավելի քան 20000-ը՝ Ադանայի վիլայեթում։ Ավերվեցին ու հրկիզվեցին տասնյակ հայաբնակ քաղաքներ ու գյուղեր։ Դորթյոլը, Հաճընը, Սիսը, Զեյթունը, Շեյխ-Մուրատը, Ֆընտըճագը և մի շարք այլ բնակավայրեր հերոսական ինքնապաշտպանությամբ կասեցրին տասնյակ հազարավոր թուրքերի հարձակումը և փրկվեցին ջարդից։ Երիտթուրքերը դատաքննություն սկսեցին, սակայն դա ձևական բնույթ էր կրում. կառավարությունը ցանկանում էր գոհացնել «եվրոպական հասարակական կարծիքը», մեղմել հայ բնակչության բողոքները և իր վրայից գցել մեղսակցությունը։ Կոտորածի իսկական ղեկավարներն ու պատասխանատուները մնացին անպատիժ։


== Պատկերասրահ ==

		
		
		
		
		
		
		
		


== Գրականություն ==
Թերզյան Հ., Կիլիկիո աղետը, ԿՊ, 1912
Աշճյան Հ., Ատանայի եղեռնը և Գոնիայե հուշեր, Նյու Յորք, 1950
Վյորնից

Վյորնից  (գերմ.՝ Wörnitz), կոմունա Գերմանիայի Բավարիա երկրամասում։
Ենթարկվում է Սրեդնայա վարչական շրջանին։ Գտնվում է Անսբախ շրջանի կազմում։ Բնակչությունը կազմում է 1632 մարդ (ըստ 2010 թվականի դեկտեմբերի 31-ի). Տարածքը կազմում է 24.45 կմ²։ Պաշտոնական կոդ՝ 09 5 71 228։


== Արտաքին հղումներ ==
պաշտոնական կայք
Karte der Gemeinde Wörnitz


== Ծանոթագրություններ ==
Վազիանի (Գարդաբանի շրջան)

Վազիանի (վրաց.՝ ვაზიანი), գյուղ Վրաստանում։ Գտնվում է Քվեմո Քարթլիի մարզի Գարդաբանի շրջանում։


== Դիրք ==
Գյուղը գտնվում է ծովի մակարդակից 620 մետր բարձրության վրա։ Շրջկենտրոն Գարդաբանից հեռու է 48 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 3686 մարդ։


== Ծանոթագրություններ ==
Խեսուս Գալյարդո

Խեսուս Դանիել Գալյարդո Վասկոնսելոս (իսպ.՝ Jesús Daniel Gallardo Vasconcelos, օգոստոսի 15, 1994(1994-08-15), Cárdenas, Տաբասկո, Մեքսիկայի Միացյալ Նահանգներ), մեքսիկացի ֆուտբոլիստ, «Մոնտերեյ» ակումբի և Մեքսիկայի հավաքականի կիսապաշտպան։ 2018 թվականի աշխարհի առաջնության մասնակից։


== Ակումբային կարիերա ==
Գալյարդոն ՈՒՆԱՄ Պումաս ակումբի սան է։ 2014 թվականի սեպտեմբերի 17-ին՝ Մեքսիկայի գավաթի խաղարկության շրջանակներում կայացած «Տոլուկա» ակումբի դեմ խաղի ժամանակ, Խեսուսը կատարել է իր նորամուտը թիմի հիմնական կազմում։ Նույն խաղի ժամանակ նա խփել է իր առաջին գոլն ակումբում։ Նոյեմբերի 23-ին՝ «Մոնտերեյ» ակումբի դեմ խաղի ժամանակ, Խեսուսը կատարել է իր նորամուտը Մեքսիկայի առաջնությունում։ 2016 թվականի օգոստոսի 21-ին՝ «Մոնտերեյ» ակումբի դեմ խաղի ժամանակ, նա խփել է իր առաջին գոլը առաջնությունում հօգուտ ՈՒՆԱՄ Պումաս ակումբի։ Հոկտեմբերի 21-ին՝ ԿՈՆԿԱԿԱՖ-ի չեմպիոնների լիգայի շրջանակներում կայացած «Վի Կոննեկշոն» ակումբի դեմ խաղի ժամանակ, Խեսուսը ձևակերպել է «դուբլ»։
2018 թվականի ամռանը Գալյարդոն տեղափոխվել է «Մոնտերեյ» ակումբ։


== Միջազգային կարիերա ==
2016 թվականի հոկտեմբերի 9-ին՝ Նոր Զելանդիայի հավաքականի դեմ ընկերական խաղի ժամանակ, Խեսուսը կատարել է իր նորամուտը Մեքսիկայի հավաքականի կազմում։
2017 թվականին Գալյարդոն դարձել է ԿՈՆԿԱԿԱՖ-ի ոսկե գավաթի խաղարկության բրոնզե մեդալակիր։ Մրցաշարի ընթացքում նա մասնակցել է Սալվադորի, Կյուրասաոյի, Հոնդուրասի և երկու անգամ էլ Ճամայկայի հավաքականների դեմ խաղերին։
2018 թվականին Գալյարդոն մասնակցել է Ռուսաստանում կայացած աշխարհի առաջնությանը։ Մրցաշարում նա մասնակցել է Գերմանիայի, Հարավային Կորեայի, Շվեդիայի և Բրազիլիայի հավաքականների դեմ խաղերին։ Շվեդիայի հավաքականի դեմ խաղի ժամանակ Խեսուսն ստացել է դեղին քարտ, որը եղել է ամենաարագ դեղին քարտը աշխարհի առաջնության պատմության մեջ։


== Ձեռքբերումներ ==
Միջազգային
 Մեքսիկա

 ԿՈՆԿԱԿԱՖ-ի ոսկե գավաթ — 2017


== Ծանոթագրություններ ==


== Արտաքին հղումներ ==
Ֆուտբոլիստի վիճակագրությունը soccerway կայքում
Ֆուտբոլիստի էջը sports.ru կայքում
Կոսմովսկոե

Կոսմովսկոե (ռուս.՝ Космовское), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոգասունգ

Կոգասունգ  (ռուս.՝ Когасунуг), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Կիզաս գետի ձախ ափին՝ 17 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոնդոմա գետն է, գետի ենթաավազանը Տոմ գետն է։ Գետի գետային ավազանը Օբ գետն է.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Քառյակ

Քառյակ, չորս տողից բաղկացած բանաստեղծություն։ Այն արտահայտում է մի ավարտուն միտք, գաղափար, պատկեր։
Քառյակն ունի խոհափիլիսոփայական բովանդակություն։ Լայնորեն տարածված է եղել արևելքի միջնադարյան բանաստեղծության մեջ (լավագույն օրինակներ են Օմար Խայամի քառյակները) և կոչվել է ռուբայի։ Հետագայում բանաստեղծության այս ձևը կիրառվել է նաև արևմտյան պոեզիայում։ Հայ գրականության մեջ քառյակը հայտնի է միջնադարից (օրինակ՝ Նահապետ Քուչակի և Գրիգորիս Աղթամարցու քառյակները)։ Նոր ժամանակներում նշանավոր են Հովհաննես Թումանյանի քառյակները։
Ժողովրդական բանահյուսության մեջ այն կոչվել է խաղիկ, հայրեն։ Հայրենները հայտնի են նաև որպես ժողովրդական ստեղծագործություն, կոչվում են նաև անտունի:
Քառատողն ունի ավարտուն միտք։ Քառատողն ունի սխեմային երեք հանգավորոմ՝ կից աաբբ, խաչաձև աբաբ, անընդմեջ աաաա։
Ելիզավետպոլ (գյուղ, Տեոֆիպոլի շրջան)

Անվան այլ կիրառումների համար տե՛ս՝ ԵլիզավետպոլԵլիզավետպոլ (ուկրաիներեն՝ Єлизаветпіль), գյուղ Ուկրաինայի Խմելնիցկիի մարզի Տեոֆիպոլի շրջանում։
2001 թվականի տվյալներով Ելիզավետպոլ գյուղում բնակվում էր 266 մարդ։ Բնակավայրը զբաղեցնում է 1471 կմ² տարածք։ Բնակչության խտությունը կազմում էր 180,83 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դմիտրի Մուրատով

Դմիտրի Մուրատով (հոկտեմբերի 29, 1961(1961-10-29), Սամարա, ՌԽՖՍՀ, ԽՍՀՄ), ռուս լրագրող, իրավապաշտպան։ 1995-2017 թթ. և 2019 թվականից մինչ օրս «Новая газета» առցանց պարբերականի գլխավոր խմբագիր և դրա հիմնադիրներից մեկը։
2021 թվականին դարձել է Խաղաղության Նոբելյան մրցանակի դափնեկիր՝ «ազատ կամարտահայտության իրավունքի պաշտպանության ուղղությամբ ներդրած ջանքերի համար, որը հանդիսանում է ժողովրդավարության և ամուր խաղաղության նախապայման»։ Ռուսաստանի անկախ պատմության մեջ Մուրատովն առաջինն է, որն արժանացել է այդ մրցանակին։ Խորհրդային շրջանում Խաղաղության Նոբելյան մրցանակին արժանացել էին նաև իրավապաշտպան Անդրեյ Սախարովը և ԽՍՀՄ առաջին նախագահ Միխայիլ Գորբաչովը։


== Կենսագրություն ==
Դմիտրի Մուրատովը ծնվել է 1961 թվականի հոկտեմբերի 29-ին Կույբիշևում։ 1983 թվականին ավարտել է Կույբիշևի պետական համալսարանի լեզվաբանության ֆակուլտետը, որից հետո 1983-1985 թվականներին ծառայել խորհրդային բանակում։
Զինվորական ծառայությունից հետո աշխատել է «Волжский комсомолец» թերթում։ 1987 թվականին դարձել է «Комсомольская правда» թերթի կոմերիտականների կյանքը լուսաբանող բաժնի ղեկավար։ 1990 թվականին դարձել է պարբերականի տեղեկատվական բաժնի խմբագիր։ 1992 թվականի նոյեմբերին հեռացել է «Комсомольская правда»-ից և միաժամանակ հանդես եկել լրագրողների «6-й этаж» ընկերակցության համահիմնադիր, որին անդամակցում էին այն լրագրողները, որոնք համաձայն չէին թերթի նոր խմբագրական քաղաքականության հետ։ Հաջորդ տարի ընկերակցությունը սկսեց թողարկել «Новая ежедневная газета»-ն, որի առաջին համարը լույս տեսավ 1993 թվականի ապրիլի 1-ին։ Մուրատովը մտավ խմբագրակազմի մեջ և դարձավ գլխավոր խմբագրի տեղակալ։


== Ծանոթագրություններ ==
Զիարաթ (լեռնանցք)

Անվան այլ կիրառումների համար տե՛ս՝ Զիարաթ (այլ կիրառումներ)Զիարաթ, լեռնանցք Հայկական լեռնաշխարհում, Բյուրական-Մենձուրյան լեռնահամակարգում, Խաղաջուր և Մնձուր գագաթների մեջ։ Այստեղով է անցնում Օվաջըղի շրջանից Կամաղ տանող ճանապարհը։


== Ծանոթագրություններ ==
Սերգեյ Ավետիսյան

Վիքիպեդիայում կան հոդվածներ  Ավետիսյան ազգանունով այլ մարդկանց մասին:Սերգեյ Արտաշեսի Ավետիսյան (նոյեմբերի 25, 1981(1981-11-25), Երևան, Հայկական ԽՍՀ, ԽՍՀՄ), ՀՀ պետական գործիչ, ՀՀ Քաղաքացիական ավիացիայի գլխավոր վարչության նախկին պետ։


== Կրթություն ==
1999-2004 թթ. - սովորել և ավարտել է Հայ-ռուսական (սլավոնական) համալսարանի տնտեսագիտության ֆակուլտետը՝ «պետական և մունիցիպալ կառավարում» մասնագիտությամբ։
2004-2007 թթ. - սովորել և ավարտել է ՀՀ ֆինանսների նախարարության տնտեսական հետազոտությունների ինստիտուտի ասպիրանտուրան։ Տնտեսագիտության թեկնածու։
2011-2012 թթ. - սովորել և ավարտել է Սինգապուրի ազգային համալսարանի Լի Կուան Յուի անվան պետական կառավարման բարձրագույն դպրոցը՝ հանրային կառավարման մագիստրոսի (MPA) որակավորմամբ։
Վերապատրաստվել է Հնդկաստանում և Սինգապուրում։


== Աշխատանքային գործունեություն ==
2003-2009 թթ. - աշխատել է ՀՀ կենտրոնական բանկում որպես բանկային վերահսկող։
2009 թ. մայիսի -ին ՀՀ կառավարության որոշմամբ նշանակվել է Հայաստանի Հանրապետության մշակույթի նախարարության աշխատակազմի ղեկավար։
2014 թ. հունվարի 30-ին ՀՀ կառավարության որոշմամբ ազատվել է Հայաստանի մշակույթի նախարարության աշխատակազմի ղեկավարի պաշտոնից՝ իր դիմումի համաձայն։
2014 թ. փետրվարի 5-ին ՀՀ վարչապետի որոշմամբ նշանակվել է Հայաստանի Հանրապետության էկոնոմիկայի նախարարի տեղակալ
2016 թ. հունիսի 8-ին ՀՀ վարչապետի որոշմամբ նշանակվել է Հայաստանի Հանրապետության կառավարությանն առընթեր քաղաքացիական ավիացիայի գլխավոր վարչության պետ։
2018 թվականի հուլիս ամսից զբաղեցնում է «Արմենիա» միջազգային օդանավակայանի փոխտնօրենի պաշտոնը։


== Պարգևներ ==
Երախտագիտության մեդալով (2016) 


== Ընտանիք ==
Ամուսնացած է, ունի մեկ որդի և երկու դուստր։ Հայրը՝ Արտաշես Ավետիսյանը, զբաղեցրել է ՀՀ տրանսպորտի և կապի նախարարի տեղակալի պաշտոնը։


== Ծանոթագրություններ ==
Պիպիլեթի

Պիպիլեթի (վրաց.՝ პიპილეთი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 59 մարդ։


== Ծանոթագրություններ ==
Չուլիշման

Չուլիշման, գետ Ռուսաստանի Ալթայի հանրապետությունում։
Սկիզբ է առնում բարձր լեռնային Ջուլուկու լճից 50°29′22″ հյուսիս 89°42′22″ հարավ (G) (O), որը գտնվում է 2200 մետր բարձրության վրա և թափվում է Տելեցկոյե լիճը՝ համարվելով ամենախոշորը իր հոսանքով։ Գետի երկարությունը կազմում է 241 կմ, իսկ ավազանի տարածքը՝ 16800 կմ2։ Միջին հոսանքի ժամանակ լայնությունը 30-50 մետր է, խորությունը մոտավորապես մեկ մետր։ Հոսում է քիչ բնակեցված տարածքներով։ Գետի երկարությամբ, այդ գյուղերի միջով կառուցվել է մայրուղի։ Այդ ճանապարհի ամենագեղեցիկ և միևնույն ժամանակ վտանգավոր վայրը Կատու-Յարիկն է։ Չուլիմանի հովտում բարձրությունը կազմում է 800 մետր։
Ջուրը սառն է, պղտորավուն, կապույտ կամ կանաչ երանգով։
Գետը հարուստ է ձկներով։ Բարձրադիր վայրերում լողում են ձամբռիկը, ատլանտյան օսմանը և սիբիրիյան լերկամորթիկը, միջին հոսանքում՝ ձամբռիկը, գետաձկնիկը, իսկ ներքևի հոսանքում՝ տայմենը, սիգը, ձամփռիկը, գայլաձուկը, պերկեսը, շերեփաձուկը և էլի ուրիշ ձկնատեսակներ։
Գետը զբոսաշրջիկների կողմից գտագործվում է որպես լողավազան, բարդության աստիճանը V—VI։ Չուլիշման գետի վրա, Կատու-Յարիկ անցման մոտակայքում, գտնվում են մի քանի զբոսաշրջային կայաններ։ Այդ շրջանում՝ Չուլիշման գետի վրա կախովի կամուրջ կա։ Հին կամուրջը, որը կառուցվել էր 1980 թվականին, հեղեղի պատճառով ոչնչացել է 2014 թվականի գարնանը։ Նոր կամուրջը օգտագործվում է 2015 թվականի աշնանից։


== Վտակները ==

7 կմ։ Աչելման
13 կմ։ Կայրու
22 կմ։ Բաշկաուս — ձախ վտակ
38 կմ։ Ուստյուգիկո
44 կմ։ Կարասու
47 կմ։ Չուլչա — աջ վտակ
69 կմ։ գետ առանց անվանման
78 կմ։ Կուրկուրե
83 կմ։ Տայբուլգա
103 կմ։ Տեlելյու
104 կմ։ Ակսու
107 կմ։ Շավլա (Օնգուրաշ, Սայ-Գոնիշ)
115 կմ։ Սուկբակ (Սուբիկ, Կարա-Սու)
116 կմ։ Ստորին Կուլաշ
118 կմ։ գետ առանց անվանման
120 կմ։ Ադուլուկեմ
124 կմ։ Ելանդու
128 կմ։ Միջին Կուլաշ
132 կմ։ Բայդիշ
133 կմ։ Ստորին Տարտագայ
135 կմ։ Վերին Տարտագայ
139 կմ։ Փոքր Կարակեմ
143 կմ։ Վերին Կուլաշ
145 կմ։ Կարակեմ
152 կմ։ Մայրիկ
153 կմ։ Սաուդերտեմ
159 կմ։ Կուգանդու
161 կմ։ Մուշտուայրի
164 կմ։ Էբելյու
166 կմ։ Ուանդու
172 կմ։ գետ առանց անվանման
182 կմ։ Ուզուն-Օյուկ
188 կմ։ Տեպշիոյուկ
195 կմ։ գետ առանց անվանման
197 կմ։ գետ առանց անվանման
198 կմ։ Բագայաշ
201 կմ։ Տուստույոկ
204 կմ։ գետ առանց անվանման
205 կմ։ Մակատու


== Ջրային ցուցակի տվյալներ ==
Ռուսաստանի ջրային պետական ցուցմունքների տվյալներով լճի ջրային տնտեսության տեղամասը որոշ չափով պատկանում է Տելեցկոյե լճին։ Գետի ավազան Օբն է՝ մինչև Իրտիշ թափվելը։


== Ծանոթագրություններ ==


== Արտաքին հղումներ ==
Տեղեկություններ Չուլիշմանի մասին skitalets.ru կայքում Archived 2016-10-03 at the Wayback Machine.
Ճանապարհորդության ֆոտոալբոմը և նկարագրությունը (Չուլիշման, Չուլչա, Տելեցկոյե լիճ
Чулышман, Իվանովա Միխաիլի հաշվետվությունը Archived 2013-03-13 at the Wayback Machine.


== Տես նաև ==
Չուլիշմանի լեռնաշխարհը
Հոսանքի հսկայական ալեկոծումը
Երեքնուկ խոշորածաղիկ

Երեքնուկ խոշորածաղիկ (լատ.՝ Trifolium grandiflorum), լոբազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
10-30 սմ բարձրությամբ միամյա բույս է։ Ծաղկաբույլը նոսր է, գլխիկանման, 8-20 ծաղիկներով։ Բաժակը կանոնավոր է համարյա մերկ, վերին 2 ատամիկը շատ կարճ է ներքևի երեքից։ Պսակը մանուշակագույն է, ծաղկելուց մուգ դարչնամանուշակագույն։ Դրոշի երկարությունը 9-11 մմ է։


== Տարածվածություն ==
Հանդիպում է Մեղրու ֆլորիստիկական շրջանում (Ագարակ, Կարճևան, Լեհվազ, Կուրիս, Նյուվարդի գյուղերի շրջակայք), ինչպես նաև Թալիշում, Հարավարևելյան  Եվրոպայում, Անատոլիայում, Իրաքում և Իրանում։


== Էկոլոգիա ==
Աճում է ստորին լեռնային գոտում՝ ծովի մակարդակից 800-1100 մ բարձրությունների վրա։ Ծաղկում է մայիս-հունիս ամիսներին, պտղաբերում՝ հունիսին։


== Պահպանություն ==
Խոցելի տեսակ է։ Տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ, CITES-ի և Բեռնի կոնվենցիաների հավելվածներում ընդգրկված չէ։
Պահպանության գործողություներ չեն իրականացվում։


== Ծանոթագրություններ ==
Ալլաստե

Ալլաստե (էստ․՝ Allaste), գյուղ Էստոնիայի Վիլյանդիմաա նահանգի Կառկսի շրջանում։
2011 թվականի տվյալներով գյուղում բնակվում էր 42 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կարմե (արբանյակ)

Կարմե (հուն․՝ Κάρμη), Յուպիտերի անկանոն բնական արբանյակներից է, ունի հակադարձ շարժում։ Հայտնաբերվել է 1938 թվականին բրիտանացի աստղագետ Սեթ Նիկոլսոնի կողմից Մաունթ Վիլսոնի աստղադիտարանում։ 1955-ց մինչ 1975-ը ընկած ժամանակահատվածում արբանյակը երբեմն անվանում էին «Պան» (այժմ Պան է անվանվում Սատուրնի արբանյակը)։ Իր անվանումը ստացել է միայն 1975 թվականին Կրետեի աստվածուհի Բրիտոմարտիսի մոր Կարմեի անունով։
Կարմեի տրամագիծը գնահատվում է 23 կմ։


== Ուղեծիր ==
Կարմեն պտտվում է Յուպիտերի շուրջ  մեծ էքսցենտրիսիտետով և ուղեծրի թեքմամբ հակադարձ ուղեծրով, այսինքն պտտվում է Յուպիտերի պտույտի ուղղությանը հակադարձ։ Նրա անունով է անվանվել Յուպիտերի արբանյակների Կարմեի խումբը, որի արբանյակները ունեն հակադարձ շարժում, հեռավորությունը մոլորակից ընկնում է 23 - 24 գիգամետր միջակայքում, իսկ ուղեծրի թեքումը մոտ 165° է։ Արբանյակի ուղեծրի էլեմենտները այս պահին գրանցված են 2000 թվականի հունվար ամսվա դրությամբ, սակայն դրանք անընդհատ փոփոխվում են կապված Արեգակի և մոլորակների ձգողական դաշտերի ազդեցությունների հետ։


== Տես նաև ==
Անկանոն արբանյակ
Յուպիտերի արբանյակներ


== Ծանոթագրություններ ==


== Արտաքին հղումներ ==
Կարմեի մասին ՆԱՍԱ-ի Solar System Exploration կայքում (անգլ.)
Դևիդ Ջուիտի էջեր (անգլ.)
Յուպիտերի հայտնի արբանյակներ (Սքոթ Շեփարդի էջեր) (անգլ.)
Ալեքսանդր Խուդաբաշյան

Անվան այլ կիրառումների համար տե՛ս՝ Խուդաբաշյան (այլ կիրառումներ)Ալեքսանդր Խուդաբաշյան (1780 - 1863), հայ ազատագրական շարժման գործիչ, բառարանագիր։
1817 թ.-ին եղել է Կովկասի կառավարչապետ գեներալ Ալեքսեյ Երմոլովի անձնական քարտուղարը, նրա պատվիրակության կազմում մեկնել Թեհրան՝ բանակցություններ վարելու Ֆաթալի շահի հետ։ 1827 թ.-ին Խ. Լազարյանը, Կ. Արղությանը և Խուդաբաշյանը մշակել ու ցարական կառավարությանն են ներկայացրել Ռուսաստանի հովանավորության ներքո Հայաստանի ինքնավարություն ստեղծելու նախագիծ։ Խուդաբաշյանը գրել է «Բառարան ի հայկական լեզուէ ի ռուսաց բարբառ» (հ. 1—2, 1838), որն իր տեսակի մեջ առաջիններից է։ Ընդգրկում է 35000 գլխաբառ և բազմաթիվ ոճեր։ Խուդաբաշյանի բառարանի համար հիմք է ծառայել Հ. Ավգերյանի հայերեն-ֆրանսերեն բառարանի հայերեն բառացանկը՝ ավելացրած տեխնիկական բնույթի մի շարք տերմիններ։ Աշխատության սկզբում տրված է ռուսերենի այբուբենը, համառոտ քերականությունը, վերջում՝ հատուկ անունների ցանկ-բառարան։


== Գրականություն ==
Պարսամյան Վ., Ա. Ս. Գրիբոյնդովը և հայ-ռուսական հարաբերությունները, Ե., 1947
Գասպարյան Գ., Հայ բառարանագրության պատմություն, Ե., 1968
Սեդրակ Շահեն

Սեդրակ Շահեն (Սեդրակ Գրիգորի Շահինյան, հունիսի 11, 1888(1888-06-11), Օրոր, Էրզրումի վիլայեթ, Օսմանյան կայսրություն - հոկտեմբերի 24, 1975(1975-10-24), Լոս Անջելես, Կալիֆոռնիա, ԱՄՆ), հայ գրող, հասարակական գործիչ։ 1903 թվականից հնչակյան կուսակցության անդամ։


== Կենսագրություն ==
Սեդրակ Շահենը ծնվել է Կարինի նահանգի Քղիի գավառի Օրոր գյուղում։ 1903 թվականին անդամագրվել է ՍԴՀԿ-ին։ Մինչև 1913 թվականը ուսուցչություն է արել Տիգրանակերտի, Տարոնի, Սասունի և Քղիի շրջաններում։ Երկրորդ համաշխարհային պատերազմի տարիներին խմբագրել է «Երիտասարդ Հայաստան» թերթը, պաշտպանել Խորհրդային Միության ժողովուրդների պայքարն ընդդեմ գերմանական ֆաշիզմի։ Շահենը հիմնականում թատերագիր է։ Նրա «Կարկառուն կամարներ» (1917 թ.), «Քսան կախաղաններ» (1918 թ.), «Զեյթուն» (1920 թ.), «Թալաաթի անկումը» (1928 թ.) դրամաներում արտացոլված է հայ ժողովրդի պայքարը թուրքական բռնակալության դեմ։ Տեղագրական, ազգագրական, պատմագիտական արժեք են ներկայացնում «Սասունք» (1919 թ.), «Կիլիկիո ձախողանքը․ պատասխանատու դերակատարները և մեղսակիցները» (1921 թ.) և այլ երկեր։ 1964 թվականին Շահենը եղել է Խորհրդային Հայաստանում, տպավորությունների արգասիքն է «Հայաստանի հոյակապ նվաճումները» (1965 թ.) գիրքը։ Գրի է առել «Սասնա ծռեր»ի մի քանի պատում («Քաջ Թորոսը», 1967 թ., «Սասունին», 1968 թ.)։
Վիլավալելոնգա

Վիլավալելոնգա  (իտալերեն՝ Villavallelonga), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 961 մարդ (2005 թվականի տվյալներով)։ Խտությունը՝ 13,11 մարդ/կմ²։ Տարածքը՝ 73,28 կմ²։ Էլեկտրոնային փոստ` 67050։ Հեռախոսային կոդ` 0864։
Տոնը սովորաբար նշում են սեպտեմբերի 2-ին։


== Ծանոթագրություններ ==
Մարակաս (քաղաք)

Մարակաս (պորտ.՝ Maracás), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Բաիա նահանգի հարավ մարզի տարածքում։ Մտնում է Ժեկիե գավառի կազմի մեջ։ Բնակչությունը կազմում է 34 986 մարդ՝ 2006 թվականի տվյալներով։ Գրավում է 2 435,201 կմ2 տարածք։ Բնակչության խտությունը՝ 14,4 մարդ/կմ²։
Քաղաքի տոնը նշվում է ապրիլի 19-ին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 57.524.143,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 1.718,73 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,609 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Տեղանքի կլիման ցուրտ է։


== Ծանոթագրություններ ==


== Արտաքին հղումներ ==
Տեղեկություններ Մարակասի մասին
Էլիզաբեթ Գիլբերթ

Էլիզաբեթ Գիլբերթ (անգլ.՝ Elizabeth Gilbert, հուլիսի 18, 1969(1969-07-18), Ուոթերբերի, Նյու Հեյվեն շրջան, Կոնեկտիկուտ, ԱՄՆ), ամերիկացի գրող, կենսագիր։


== Կենսագրություն ==
Գիլբերթը ծնվել է Կաննեկտիկուտ նահանգի Ուոթերբերի քաղաքում։ Նրա հայրը՝ Ջոն Գիլբերթը, քիմիական ինժեներ էր, նրա մայրը՝ Կարոլը՝  տնային տնտեսուհի։ Նա շվեդական ծագում ունի Իր միակ քրոջ՝ վիպասան՝ Քեթրին Գիլբերտի հետ միասին, նա մեծացել է լիտչֆիլդյան մի ֆերմայում, որտեղ աճեցնում էին ամանորյա եղևնիներ։ Նրանց ընտանիքը ապրում էր գյուղում առանց հարևանների։ Նրանք չունեին հեռուստացույց, հետևաբար նրանք զբաղվում էին գիրք կարդալով և գրելով։


== Գործունեություն ==


=== Լրագրություն ===
Esquire հրապարակել է 1993 թվականին Գիլբերթի "Pilgrims"(Ուխտավորները) կարճ պատմությունը՝ վերնագրի տակ գրելով "The Debut of an American Writer"(Ամերիկացի գրողի սկիզբը)։ Նա առաջին չհրապարակված գրողն էր Esquire-ում՝ սկսած Նորման Մեյլերից։ Այս ամենը հանգեցրեց նրան, որ Գիլբերթը սկսեց համագործակցել ազգային ամսագրերի հետ, այդ թվում՝ SPIN, GQ (ամսագիր), The New York Times Magazine, Allure (ամսագիր), Real Simple, Travel + Leisure: Ինչպես նշվում էր նրա հուշերում՝ "Eat, Pray, Love" (Ուտել, Աղոթել, Սիրել) գիրքը նրան բերեց մեծ հռչակ և դարձավ թանկ վարձատրվող ազատ գրող։


=== Գրքեր ===
Գիլբերթի առաջին գիրքը "Pilgrims" (Ուխտավորները) (1997 թ.) կարճ պատմությունների հավաքածու է, որը արժանացել է Փուշքարթ մրցանակին ։ Դրան հաջորդեց "Stern Men"  (Լուրջ տղամարդիկ) նովելը (2000), այնուհետև "Eat, Pray, Love"(Ուտել, Աղոթել, Սիրել) գիրքը։


=== Ուտել, աղոթել, սիրել ===
2006 թ․ Գիլբերթը տպագրեց Ուտել, աղոթել, սիրել գիրքը։ Այդ գրքում նա ներկայացնում է իր միամյա ճանապարհորդությունը Իտալիայում (Ուտել),
Հնդկաստանում (Աղոթել) և Ինդոնեզիայում (Սիրել), որտեղ նա փնտրում էր իր Եսը։ Գիրքը համարվում է best-seller (10 միլիոն օրինակի վաճառքով)։ Գրքի հիման վրա 2010 թվականին նկարահանվել է ֆիլմ Ջուլիա Ռոբերտսի մասնակցությամբ։


== Ծանոթագրություններ ==
1006

1006 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1006 թվականն է, 
XI դարի 6-րդ տարին։
Լյախովցի (գյուղ, Ուժգորոդի շրջան)

Լյախովցի (ուկրաիներեն՝ Ляхівці), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Լյախովցի գյուղում բնակվում էր 430 մարդ։ Բնակավայրը զբաղեցնում է 0,6 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ծանաշի

Ծանաշի (վրաց.՝ წანაში), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում։


== Դիրք ==
Գտնվում է ծովի մակարդակից 1000 մետր բարձրության վրա։ Շրջկենտրոն Լենտեխիից հեռու է 4 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 119 մարդ։


== Ծանոթագրություններ ==
Նոմբրեվիլյա (քաղաք)

Նոմբրեվիլյա (իսպ.՝ Nombrevilla), քաղաք և համայնք Իսպանիայում, մտնում է Կամպո-դե-Դարոկա պրովինցիայի մեջ, որն էլ իր հերթին մտնում է Արագոն ինքնավար համայնքի մեջ։
Համայնքը մտնում է Տարասոնա-ի-ել-Մոնկայո շրջանի կազմի մեջ։ Տարածքը՝ 1768 կմ 2։ Բնակչությունը՝ 35 (2009)։ Հեռավորությունը պրովինցիայի վարչական կենտրոնից՝ 80 կմ։


== Բնակչություն ==


== Ծանոթագրություններ ==